./data/phi0914/phi001fr/phi0914.phi001fr.perseus-lat1.xml
Titus Livius (Livy)
Trebonius in Asia fraude P  Dolabellae occisus est  ob id facinus Dolabella					hostis a senatu iudicatus est  cum Pansa consul					male adversus Antonium pugnasset, A  Hirtius consul cum exercitu superventiens					fusis M  Antonii copiis fortunam utriusque partis aequavit  victus deinde ab					Hirtio et Caesare Antonius in Galliam confugit et M  Lepidum cum legionibus,					quae sub eo erant, sibi iunxit; hostisque a senatu cum  omnibus, qui intra praesidia eius essent, iudicatus est  A 					Hirtius, qui post victoriam in ipsis hostium castris ceciderat, et C  Pansa  ex vulnere, quod in adverso proelio exceperat, defunctus, in					campo Martio sepulti sunt  adversus C  Caesarem, qui solus ex tribus ducibus					supererat, parum gratus senatus fuit, qui Dec  Bruto obsidione Mutinensi a					Caesare liberato triumphi honore  decreto Caesaris					militumque eius mentionem non satis gratam habuit  ob quae C  Caesar					reconciliata per M  Lepidum cum M  Antonio gratia Romam cum exercitu venit et					perculsis adventu eius his, qui in eum iniqui erant, cum XVIIII annos haberet,					consul creatus est